pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส เตือนโพสต์ขายธนบัตรปลอมบนสื่อออนไลน์ เป็นเพจหลอกลวงผู้ซื้อให้โอนเงิน โดยไม่ได้ขายธนบัตรปลอมจริง ขอประชาชนระมัดระวังเพื่อไม่ให้ตกเป็นเหยื่อของมิจฉาชีพ
วันอาทิตย์ที่ 11 ธันวาคม 2565
ดีอีเอส เตือนโพสต์ขายธนบัตรปลอมบนสื่อออนไลน์ เป็นเพจหลอกลวงผู้ซื้อให้โอนเงิน โดยไม่ได้ขายธนบัตรปลอมจริง ขอประชาชนระมัดระวังเพื่อไม่ให้ตกเป็นเหยื่อของมิจฉาชีพ
ดีอีเอส เตือนโพสต์ขายธนบัตรปลอมบนสื่อออนไลน์ เป็นเพจหลอกลวงผู้ซื้อให้โอนเงิน โดยไม่ได้ขายธนบัตรปลอมจริง ขอประชาชนระมัดระวังเพื่อไม่ให้ตกเป็นเหยื่อของมิจฉาชีพ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการโพสต์และแชร์ข้อความในสื่อต่างๆเกี่ยวกับประเด็นเรื่องมีการโพสต์ขายธนบัตรปลอมบนสื่อออนไลน์ทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยธนาคารแห่งประเทศไทยกระทรวงการคลังพบว่าประเด็นดังกล่าวนั้นเป็นข้อมูลเท็จ ทางธนาคารแห่งประเทศไทยกระทรวงการคลังได้ชี้แจงว่าเพจในข่าวเป็นเพจหลอกลวงผู้ซื้อให้โอนเงิน ซึ่งไม่ได้ขายธนบัตรปลอมจริงและบัญชีธนาคารที่เพจใช้ให้ลูกค้าโอนเงินเป็นบัญชีที่ถูกร้องเรียนว่าใช้ในการหลอกลวงประชาชนควรระมัดระวังเพื่อไม่ให้ตกเป็นเหยื่อของมิจฉาชีพ โดยเพจต่างๆที่โพสต์ขายธนบัตรปลอมทางกระทรวงดิจิทัลฯได้ประสานกับหน่วยงานที่เกี่ยวข้องดําเนินการปิดเพจ
สําหรับผู้เกี่ยวข้องกับการซื้อ-ขายธนบัตรปลอมหรือการเปิดเพจขายธนบัตรปลอมจะมีความผิดตามกฎหมายอาญาโดยผู้ทําธนบัตรปลอมต้องระวางโทษจําคุกตลอดชีวิตหรือจําคุกตั้งแต่สิบปีถึงยี่สิบปีและปรับตั้งแต่สองแสนบาทถึงสี่แสนบาทส่วนผู้ที่ใช้โดยรู้ว่าเป็นธนบัตรปลอมต้องระวางโทษจําคุกตั้งแต่หนึ่งปีถึงสิบห้าปีและปรับตั้งแต่สองหมื่นบาทถึงสามแสนบาท
ขอประชาชนโปรดระมัดระวังการซื้อขายผ่านทางช่องทางสื่อออนไลน์ต่างๆควรตรวจสอบแหล่งที่มาของร้านก่อนซื้อ-ขาย หากประชาชนได้รับความเสียหายจากการซื้อ-ขายออนไลน์ เพจหลอกลวงต่างๆ สามารถแจ้งมาได้ที่สายด่วนของกระทรวงดิจิทัลโทรศูนย์ช่วยเหลือและจัดการปัญหาออนไลน์1212 (https://1212etda.com/)และสามารถแจ้งความออนไลน์ได้ตลอด24ชั่วโมง ผ่านเว็บไซต์https://thaipoliceonline.com
___________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมผลงาน เทนนิส แชมป์เทควันโดเวิลด์กรังด์ปรีซ์ไฟนอล 2022 คนล่าสุด
วันอาทิตย์ที่ 11 ธันวาคม 2565
โฆษกรัฐบาลเผย นายกฯ ชื่นชมผลงาน เทนนิส แชมป์เทควันโดเวิลด์กรังด์ปรีซ์ไฟนอล 2022 คนล่าสุด
โฆษกรัฐบาลเผย นายกฯ ชื่นชมผลงาน เทนนิส แชมป์เทควันโดเวิลด์กรังด์ปรีซ์ไฟนอล 2022 คนล่าสุด
วันนี้ (11 ธ.ค. 2565)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมอีกความสําเร็จ ของ เทนนิส พาณิภัค วงศ์พัฒนกิจ ที่คว้าแชมป์เวิลด์กรังด์ปรีซ์ไฟนอล 2022 ณ กรุงริยาด ประเทศซาอุดีอาระเบีย ได้สําเร็จ
โฆษกประจําสํานักนายกรัฐมนตรี กล่าวว่า เทนนิส พาณิภัค วงศ์พัฒนกิจนักกีฬาเทควันโดไทย รุ่น 49 กิโลกรัมหญิง เจ้าของแชมป์โอลิมปิกเกมส์ 2020 มือวางอันดับ 1 วัย 25 ปี รอบชิงชนะเลิศ ในรุ่น 49 กิโลกรัม เอาชนะ เมอร์ฟ ดินเซล นักกีฬาจากตุรกี ซึ่ง พาณิภัค โชว์ฟอร์มได้อย่างยอดเยี่ยม เอาชนะสาวตุรกี 2-0 ยก ด้วยคะแนน 9-3, 9-0 คว้าแชมป์มาครองได้สําเร็จ
ทั้งนี้ โฆษกประจําสํานักนายกรัฐมนตรีเปิดเผยว่า แชมป์ครั้งนี้ ถือเป็นแชมป์รายการนี้เป็นครั้งที่ 2 และเป็นแชมป์ที่ 5 ส่งท้ายปีของเทนนิส ซึ่งส่งผลให้เทนนิส คงอันดับ 1 ของโลกในรุ่น 49 กิโลกรัมหญิงต่อไป
“นายกรัฐมนตรีชื่นชมอีกความสําเร็จของเทนนิส ซึ่งยังคงผลงานอย่างยอดเยี่ยม เป็นผลจากการความเสียสละ ตั้งใจฝึกซ้อม ซึ่งนําชื่อเสียงให้ประเทศไทย ต้องขอบคุณนักกีฬา และทีมงานที่มีส่วนเกี่ยวข้องด้วย ที่ได้สร้างรอยยิ้มให้แฟนกีฬาชาวไทยได้อีกครั้ง” นาย อนุชาฯ กล่าว
รัฐบาลไทย-ข่าวทำเนียบรัฐบาล-นายอนุทิน ชาญวีรกูล รองนายกรัฐมนตรี เป็นประธานเปิดกิจกรรมรณรงค์ ปีใหม่ปลอดภัย ร่วมใจ ลดอุบัติเหตุทางถนน
วันพฤหัสบดีที่ 29 ธันวาคม 2565
นายอนุทิน ชาญวีรกูล รองนายกรัฐมนตรี เป็นประธานเปิดกิจกรรมรณรงค์ ปีใหม่ปลอดภัย ร่วมใจ ลดอุบัติเหตุทางถนน
ณ อาคารสถานีขนส่งผู้โดยสารกรุงเทพ (จตุจักร)
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดงานรณรงค์ปีใหม่ปลอดภัย ร่วมใจลดอุบัติเหตุทางถนน โดยมี นายแพทย์โอภาส การย์กวินพงศ์ ปลัดกระทรวงสาธารณสุข นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด นายอนามัย ดําเนตร กรรมการบริษัท ขนส่ง จํากัด นายแพทย์แท้จริง ศิริพานิช เลขาธิการมูลนิธิเมาไม่ขับ นายสุปรีดา อดุลยานนท์ ผู้จัดการสํานักงานกองทุนสนับสนุนการสร้างเสริมสุขภาพ และผู้แทนหน่วยงานภาครัฐและเอกชน เข้าร่วมกิจกรรม ในวันที่ 28 ธันวาคม 2565 ณ บริเวณชั้น 1 อาคารสถานีขนส่งผู้โดยสารกรุงเทพ (จตุจักร)
นายอนุทิน ชาญวีรกูล เปิดเผยว่า รัฐบาลมีความห่วงใยต่อสถานการณ์การแพร่ระบาดของ
โรคติดเชื้อไวรัส COVID-19 และอุบัติเหตุบนท้องถนนในช่วงเทศกาลปีใหม่ 2566 เนื่องจากมีวันหยุดยาวต่อเนื่อง4 วัน จึงขอความร่วมมือประชาชนที่เดินทางด้วยรถโดยสารสาธารณะสวมหน้ากากอนามัย รักษาระยะห่างเข้มงวดพนักงานขับรถโดยสารต้องปลอดแอลกอฮอล์ เนื่องจากผู้ขับขี่รถสาธารณะเป็นบุคคลที่ต้องรับผิดชอบชีวิตผู้อื่นเป็นจํานวนมากจึงจําเป็นต้องมีมาตรฐานในการขับขี่สูงกว่าผู้ขับขี่ทั่วไป การดื่มแอลกอฮอล์แม้เพียงเล็กน้อยถือว่าเป็นเจตนาที่จะละเมิดกฎแห่งความปลอดภัย ถือเป็นความผิดสําเร็จแล้ว ฐานดื่มสุราในขณะปฏิบัติหน้าที่ผิดกฎหมายขนส่ง มีโทษจําคุกไม่เกิน 3 เดือน ปรับ 2,000 -10,000 บาท หรือทั้งจําและปรับ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคมกล่าวเพิ่มเติมว่า บริษัท ขนส่ง จํากัด (บขส.) ได้รับนโยบายจากนายศักดิ์สยาม ชิดชอบ รัฐมนตรีว่าการกระทรวงคมนาคม ให้เข้มงวดและดูแลความปลอดภัยในการเดินทางของพี่น้องประชาชนช่วงเทศกาลปีใหม่ 2566
บขส. จึงได้เน้นย้ําในเรื่อง “บขส. ยืนหนึ่ง เรื่องความปลอดภัย” โดยกําชับให้พนักงานประจํารถ บขส. และ
รถร่วมบริการต้องผ่านการตรวจหาสารเสพติดและแอลกอฮอล์เป็นศูนย์ สําหรับรถโดยสารทุกคันต้องมีการตรวจเช็กสภาพความพร้อม และมีประกันภัยภาคบังคับและภาคสมัครใจ เพื่อสร้างความมั่นใจให้กับผู้ใช้บริการ นอกจากนี้ บขส.ได้จัดเตรียมห้องปฐมพยาบาล First Aid Room บริเวณชั้น 1 อาคารสถานีขนส่งผู้โดยสารกรุงเทพ (จตุจักร) เพื่อรองรับผู้ป่วยฉุกเฉิน รวมทั้งจัดรถวีลแชร์ พร้อมตั้งจุดรับเรื่องร้องเรียน บริเวณประชาสัมพันธ์ ชั้น 1 และชั้น 3 ณ สถานีขนส่งผู้โดยสารกรุงเทพ (จตุจักร) ตั้งแต่วันที่ 28 - 30 ธันวาคม 2565 ระหว่างเวลา 17.00 - 24.00 น. เพื่ออํานวยความสะดวกแก่ประชาชนด้วย
ผู้ใช้บริการสอบถามข้อมูลการเดินทางเพิ่มเติมได้ที่ Call Center โทร. 1490 เรียก บขส.
รัฐบาลไทย-ข่าวทำเนียบรัฐบาล-​ปลัดฯ ณัฐพล สั่งการทุกหน่วย คิดมาตรการช่วยเหลือโรงงาน และประชาชน ภายใต้ 4 มิติ พร้อมเน้นย้ำใช้พื้นที่ราชพัสดุเต็มประสิทธิภาพ
วันพฤหัสบดีที่ 29 ธันวาคม 2565
29/12/2565
​ปลัดฯ ณัฐพล สั่งการทุกหน่วย คิดมาตรการช่วยเหลือโรงงาน และประชาชน ภายใต้ 4 มิติ พร้อมเน้นย้ําใช้พื้นที่ราชพัสดุเต็มประสิทธิภาพ
​ปลัดฯ ณัฐพล สั่งการทุกหน่วย คิดมาตรการช่วยเหลือโรงงาน และประชาชน ภายใต้ 4 มิติ พร้อมเน้นย้ําใช้พื้นที่ราชพัสดุเต็มประสิทธิภาพ
เมื่อวันที่ 28 ธันวาคม 2565 ดร.ณัฐพล รังสิตพล ปลัดกระทรวงอุตสาหกรรม เรียกประชุมทุกหน่วยในสังกัดกระทรวงอุตสาหกรรม เดินหน้าใช้ “หัว และใจ” ในการขับเคลื่อนการทํางาน ภายใต้นโยบาย 4 มิติ ประกอบด้วย การสร้างความสําเร็จให้ภาคธุรกิจ การดูแลสังคมโดยรอบโรงงาน การรักษาสิ่งแวดล้อม และการกระจายรายได้สู่ประชาชน พร้อมกําชับให้หน่วยงานต่าง ๆ ใช้พื้นที่ราชพัสดุให้เต็มประสิทธิภาพและเกิดประโยชน์สูงสุด
นอกจากนี้ ยังได้เชิญชวนผู้บริหารเข้าร่วมกิจกรรมถวายพระพร แด่พระบาทสมเด็จพระเจ้าอยู่หัว เนื่องในวันปีใหม่ พ.ศ. 2566 ในวันที่ 1 มกราคม 2566 และกิจกรรมทําบุญตักบาตรพระสงฆ์ จํานวน 54 รูป ในวันที่ 4 มกราคม 2566 ณ บริเวณสํานักงานปลัดกระทรวงอุตสาหกรรม รวมถึงฝากให้เจ้าหน้าที่ทุกท่านใช้ความระมัดระวังในการดําเนินชีวิตช่วงวันหยุดยาวต่อเนื่องตลอดเทศกาลปีใหม่นี้ โดยดูแลป้องกันการติดเชื้อโควิด-19 และตรวจผล ATK ก่อนการเข้าปฏิบัติงานในช่วงปีใหม่
สําหรับการประชุมดังกล่าว มีนางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม และผู้บริหารจากส่วนกลาง เข้าร่วมประชุม ณ ห้องประชุมชุณหะวัณ สํานักงานปลัดกระทรวงอุตสาหกรรม รวมทั้ง ผู้บริหารระดับสูงจากหน่วยงานส่วนกลาง ส่วนภูมิภาค หน่วยงานในกํากับ และสถาบันเครือข่าย ภายใต้สังกัดกระทรวงอุตสาหกรรม เข้าร่วมประชุมผ่านระบบ Zoom Meeting เป็นจํานวนมาก
รัฐบาลไทย-ข่าวทำเนียบรัฐบาล-บขส. เผยผู้โดยสารเดินทางกลับภูมิลำเนาเมื่อวานนี้ 28 ธันวาคม 2565 กว่า 5.6 หมื่นคน ส่งผลให้การเดินทางกลับช่วงเทศกาลปีใหม่ 2566 คึกคัก
วันพฤหัสบดีที่ 29 ธันวาคม 2565
บขส. เผยผู้โดยสารเดินทางกลับภูมิลําเนาเมื่อวานนี้ 28 ธันวาคม 2565 กว่า 5.6 หมื่นคน ส่งผลให้การเดินทางกลับช่วงเทศกาลปีใหม่ 2566 คึกคัก
แนะประชาชนเผื่อเวลาเดินทางมายังสถานีขนส่งฯ เช็ก ข้อมูลในตั๋วก่อนออกเดินทาง และหากพบปัญหาในการเดินทางแจ้งเจ้าหน้าที่ บขส. ได้ทันที
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคมเปิดเผยตัวเลขการเดินทางในช่วงเทศกาลปีใหม่ 2566 ว่า เมื่อวันที่ 28 ธันวาคม 2565 บขส. ได้จัดรถโดยสาร (รถ บขส. รถร่วม และ รถตู้) ประมาณวันละ 3,505 เที่ยว รองรับผู้โดยสารใช้บริการ 56,016 คน สูงกว่าประมาณการณ์ที่คาดว่าจะมีผู้โดยสารเดินทางประมาณ 55,000 คน เล็กน้อย ซึ่งวันนี้ (29 ธันวาคม 2565) คาดการณ์ว่าจะมีผู้โดยสารใช้บริการสูงสุด บขส. ได้จัดรถโดยสาร (รถ บขส. รถร่วม และ รถตู้) รองรับ 3,500 เที่ยว และจัดรถโดยสารไม่ประจําทาง (รถทะเบียน 30) มาวิ่งเสริมอีก 680 คัน สามารถรองรับผู้โดยสารเดินทางได้กว่า 60,000 คน โดยในช่วงเทศกาลปีใหม่นี้ มีประชาชนเดินทางกลับต่างจังหวัดเป็นจํานวนมาก ส่งผลให้การจราจร บริเวณโดยรอบสถานีขนส่งผู้โดยสารหนาแน่น จึงขอความร่วมมือผู้โดยสารเผื่อเวลาในการเดินทางมายังสถานีขนส่งฯ ตรวจเช็คข้อมูลการเดินทางในตั๋วโดยสาร และขอความมือสวมหน้ากากอนามัยตลอดการเดินทางด้วย
กรรมการผู้จัดการใหญ่ บขส. กล่าวเพิ่มเติมว่า ได้เน้นย้ําให้ บขส. และรถร่วมฯ เตรียมความพร้อมก่อนการเดินทาง ทั้งรถโดยสารและพนักงานขับรถ โดยตรวจเช็ครถโดยสารให้อยู่ในสภาพพร้อมใช้งานจัดให้รถโดยสารทุกคันต้องมีประกันภัย พนักงานขับรถต้องปลอดแอลกอฮอล์และสารเสพติด และใช้มาตรการ 4 พร้อม (สถานีพร้อม พนักงานพร้อม รถโดยสารพร้อม การบริการพร้อม) ในการอํานวยความสะดวกผู้โดยสาร รวมทั้งได้จัดเตรียมห้องปฐมพยาบาล First Aid Room บริเวณชั้น 1 เพื่อรองรับผู้ป่วยฉุกเฉิน และจัดรถวีลแชร์ อํานวยความสะดวกแก่ประชาชนด้วย
อย่างไรก็ดี ผู้ใช้บริการ สามารถสอบถามข้อมูลและแจ้งปัญหาในการเดินทางเพิ่มเติมกับเจ้าหน้าที่ ของ บขส. ได้ที่จุดรับเรื่องร้องเรียน บริเวณประชาสัมพันธ์ ชั้น 1 และชั้น 3 สถานีขนส่งผู้โดยสารกรุงเทพ (จตุจักร) ซึ่งจะเปิดให้บริการตั้งแต่วันที่ 28 - 30 ธันวาคม 2565 ระหว่างเวลา 17.00 - 24.00 หรือ Call Center 1490 เรียก บขส. ตลอด 24 ชั่วโมย
รัฐบาลไทย-ข่าวทำเนียบรัฐบาล-PM present floral offerings to mark anniversary of King Taksin the Great’s enthronement
วันพฤหัสบดีที่ 29 ธันวาคม 2565
PM present floral offerings to mark anniversary of King Taksin the Great’s enthronement
PM present floral offerings to mark anniversary of King Taksin the Great’s enthronement
December 28, 2022, at 17.30hrs, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha presided over the ceremony to present floral offerings and pay homage to King Taksin the Great at the Equestrian Statue of King Taksin the Great, Wongwian Yai, Thonburi, Bangkok on occasion of the anniversary of King Taksin the Great’s enthronement.
Upon arrival, the Prime Minister bowed and presented 2 sets of flower offerings, in the name of the Prime Minister and on behalf of the cabinet members. He, then, bowed again to complete the ceremony.
รัฐบาลไทย-ข่าวทำเนียบรัฐบาล-ปลัด สธ.เปิดอาคารใหม่ รพ.เจ้าพระยาอภัยภูเบศร เป็น “คลังยา-วัตถุดิบสมุนไพร” และเปิดหอผู้ป่วยจิตเวช รองรับบริการเพิ่มขึ้น
วันพฤหัสบดีที่ 29 ธันวาคม 2565
ปลัด สธ.เปิดอาคารใหม่ รพ.เจ้าพระยาอภัยภูเบศร เป็น “คลังยา-วัตถุดิบสมุนไพร” และเปิดหอผู้ป่วยจิตเวช รองรับบริการเพิ่มขึ้น
ปลัดกระทรวงสาธารณสุข เปิด “อาคารธรรมรักษ์” รพ.เจ้าพระยาอภัยภูเศร ขนาด 5 ชั้น เป็นคลังยา วัตถุดิบสมุนไพร เวชภัณฑ์ และน้ําเกลือ รองรับการให้บริการ และเป็นสถานที่จัดประชุมวิชาการทางการแพทย์แผนไทยและสมุนไพร พร้อมเปิดหอผู้ป่วยจิตเวช “จิตตารมณ์”
ปลัดกระทรวงสาธารณสุข เปิด “อาคารธรรมรักษ์” รพ.เจ้าพระยาอภัยภูเศร ขนาด 5 ชั้น เป็นคลังยา วัตถุดิบสมุนไพร เวชภัณฑ์ และน้ําเกลือ รองรับการให้บริการ และเป็นสถานที่จัดประชุมวิชาการทางการแพทย์แผนไทยและสมุนไพร พร้อมเปิดหอผู้ป่วยจิตเวช “จิตตารมณ์” ขนาด 10 เตียง ช่วยดูแลผู้ป่วยจิตเวชและยาเสพติดที่มีความเสี่ยงก่อความรุนแรง
วันนี้ (29 ธันวาคม 2565) ที่โรงพยาบาลเจ้าพระยาอภัยภูเบศร จ.ปราจีนบุรี นพ.โอภาส การย์กวินพงศ์ปลัดกระทรวงสาธารณสุข เป็นประธานพิธีเปิดอาคารธรรมรักษ์และหอผู้ป่วยจิตตารมณ์ โรงพยาบาลเจ้าพระยาอภัยภูเบศรพร้อมตรวจเยี่ยมติดตามการดําเนินงาน และให้สัมภาษณ์ว่า โรงพยาบาลเจ้าพระยาอภัยภูเบศร เป็นโรงพยาบาลศูนย์ขนาด 500 เตียง ให้การดูแลประชาชนในพื้นที่ จ.ปราจีนบุรี และจังหวัดข้างเคียง มีความโดดเด่นในเรื่องของการแพทย์แผนไทยและสมุนไพร ซึ่งสอดรับกับนโยบายHealth for Wealth ของกระทรวงสาธารณสุขที่ให้ความสําคัญกับการแพทย์แผนไทยและสมุนไพร เพื่อขับเคลื่อนเศรษฐกิจด้วยสุขภาพ โดยอาคารธรรมรักษ์ที่ทําพิธีเปิดในวันนี้ จะใช้เป็นสถานที่ปฏิบัติงานจัดซื้อ งานคลังยา คลังน้ําเกลือ รวมถึงเป็นสถานที่จัดประชุม อบรมวิชาการ สัมมนา จัดการเรียนการสอน และจัดกิจกรรมต่างๆ นอกจากนี้ ยังได้เปิดหอผู้ป่วยจิตตารมณ์ ซึ่งเป็นหอผู้ป่วยจิตเวช ขนาด 10 เตียง เพื่อให้บริการผู้ป่วยจิตเวชและยาเสพติดที่มีความเสี่ยง ก่อความรุนแรงและอยู่ในภาวะฉุกเฉินใน จ.ปราจีนบุรี
“การเปิดอาคารธรรมรักษ์และหอผู้ป่วยจิตตารมณ์ จะช่วยเพิ่มศักยภาพของโรงพยาบาลเจ้าพระยาอภัยภูเบศรในการให้การดูแลและบริการประชาชนที่มีประสิทธิภาพ มีความสะดวก คล่องตัว และครอบคลุมมากยิ่งขึ้น รวมถึงเป็นสถานที่รองรับในการประชุมและจัดงานด้านวิชาการ เพิ่มโอกาสในการขับเคลื่อนงานวิชาการด้านการแพทย์ การแพทย์แผนไทย และสมุนไพรได้อย่างต่อเนื่อง” นพ.โอภาสกล่าว
ด้าน พญ.โศรยา ธรรมรักษ์ ผู้อํานวยการโรงพยาบาลเจ้าพระยาอภัยภูเบศร กล่าวว่า อาคารธรรมรักษ์ ก่อสร้างแล้วเสร็จ เมื่อเดือนสิงหาคม 2565 เป็นอาคารคอนกรีตเสริมเหล็กขนาด 5 ชั้น ใช้งบประมาณก่อสร้าง36.6 ล้านบาท มีพื้นที่ใช้สอย 4,884 ตารางเมตร ชั้นที่ 1 เป็นคลังยาและคลังน้ําเกลือ ชั้นที่ 2 สํานักงาน งานจัดซื้อต่างๆ ชั้นที่ 3 คลังยา วัตถุดิบสมุนไพร ยาเสพติด ชั้นที่ 4 คลังเวชภัณฑ์มิใช่ยา และคลังทั่วไป และชั้นที่ 5 เป็นห้องประชุมขนาดใหญ่ รองรับผู้เข้าร่วมประชุมได้ไม่น้อยกว่า 200 คน ส่วนหอผู้ป่วยจิตเวช “จิตตารมณ์” จะช่วยรองรับประชาชนที่มีปัญหาด้านสุขภาพจิต ซึ่ง จ.ปราจีนบุรี มีผู้ป่วยมารับการรักษาด้วยอาการทางจิตเวชเพิ่มขึ้นทุกปี ข้อมูลปี 2565 โรคที่มีผู้มารับการรักษามากที่สุด 5 อันดับ คือ โรคซึมเศร้า โรคจิต โรควิตกกังวล โรคสมองเสื่อม และโรคจิตจากสารเสพติด โดยในระยะแรก รองรับผู้ป่วยจิตเวช จํานวน 10 เตียง เนื่องจากยังมีข้อจํากัดเรื่องบุคลากรประจําหอผู้ป่วยและพยาบาลเฉพาะทางด้านจิตเวซ และในอนาคตเมื่อมีบุคลากรและพยาบาลเฉพาะทางด้านจิตเวชเพิ่มขึ้นจะเพิ่มจํานวนเตียงรองรับผู้ป่วยจิตเวชให้มากขึ้นต่อไป
*********************************** 29 ธันวาคม 2565
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ขอบคุณส.ส.ผ่านกฎหมายสำคัญเพื่อประโยชน์ประเทศชาติและประชาชน
วันพฤหัสบดีที่ 29 ธันวาคม 2565
29/12/2565
​โฆษกรัฐบาลเผย นายกฯ ขอบคุณส.ส.ผ่านกฎหมายสําคัญเพื่อประโยชน์ประเทศชาติและประชาชน
กฎหมายกู้ยืมเงิน กยศ. เก็บดอกเบี้ย 1% ต่อปี ปลดภาระผู้ค้ําประกัน
วันนี้ (29 ธันวาคม 2565๗ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณสมาชิกสภาผู้แทนราษฎร ที่ลงมติผ่านร่างกฎหมายสําคัญที่เสนอโดยรัฐบาลทั้ง 4 ฉบับ เพื่อประโยชน์ของประเทศชาติและประชาชน
โฆษกประจําสํานักนายกรัฐมนตรี ระบุว่า จากที่เมื่อวานนี้ (28 ธันวาคม 2565) ที่รัฐสภา ได้มีการประชุมสภาผู้แทนราษฎรนัดพิเศษหยิบยกกฎหมายซึ่งเป็นร่างของครม.รวม 4 ฉบับ ได้แก่
1. พิจารณากรณีวุฒิสภาแก้ไขเพิ่มเติมร่างพระราชบัญญัติสถาปนิก (ฉบับที่ ..) พ.ศ....
2. พิจารณากรณีวุฒิสภา แก้ไขเพิ่มเติมร่างพระราช บัญญัติการเดินเรือในน่านน้ําไทย (ฉบับที่ ..) พ.ศ....
3. พิจารณากรณีวุฒิสภาแก้ไขเพิ่มเติมร่างพระราชบัญญัติกองทุนบําเหน็จบํานาญข้าราชการ (ฉบับที่ ..) พ.ศ. ...
4. พิจารณากรณีวุฒิสภาแก้ไขเพิ่มเติมร่างพระราชบัญญัติกองทุนเงินให้กู้ยืมเพื่อการศึกษา (กยศ.)(ฉบับที่ ..) พ.ศ. ...
โดยกฎหมายฉบับที่ 1, ฉบับที่ 2 และฉบับที่ 3 ผลการพิจารณาที่ประชุมมีมติเห็นชอบกับการแก้ไขเพิ่มเติมของวุฒิสภา ส่วนกฎหมายฉบับที่ 4 ที่เกี่ยวกับกองทุนเงินให้กู้ยืมเพื่อการศึกษา (กยศ.) นั้น ได้มีการแก้ไขให้เก็บดอกเบี้ยได้ 1% ต่อปี และให้มีเบี้ยปรับไม่เกิน 0.5% ต่อปี และไม่ต้องมีผู้ค้ําทุกกรณีนั้น
โฆษกรัฐบาลกล่าวว่า นายกรัฐมนตรีขอขอบคุณประธานสภาฯ และสมาชิกสภาผู้แทนราษฎรที่ผู้เข้าร่วมการประชุมฯ ทุกคน ที่ลงมติผ่านร่างกฎหมายสําคัญ เห็นแก่ประโยชน์ของประชาชนเป็นสําคัญ เพื่อไม่ให้ผู้กู้ยืมได้รับผลกระทบ ด้วยการโดนฟ้องร้อง และการเรียกเก็บดอกเบี้ยในอัตราที่สูงตามกฎหมายเดิม
“นายกรัฐมนตรีให้ความสําคัญกับการศึกษาของประชาชน ทรัพยากรมนุษย์ของประเทศ เชื่อมั่นถึงประโยชน์ของการเข้าถึงการศึกษาอย่างเท่าเทียม จึงขอขอบคุณสมาชิกสภาฯ ทุกคนที่ผ่านร่างกฎหมายสําคัญทั้ง 4 ฉบับที่เสนอโดยรัฐบาล โดยเฉพาะร่างกฎหมายที่เกี่ยวข้องกับ กยศ. ครั้งนี้ เพื่อคํานึงถึงประโยชน์ และผลกระทบที่อาจเกิดแก่ประชาชน” นายอนุชาฯ กล่าว
รัฐบาลไทย-ข่าวทำเนียบรัฐบาล-กสร. ย้ำนายจ้างอย่าลืมส่งรายงาน จป. ครั้งที่ 2 ภายในมกราคม 2566
วันพฤหัสบดีที่ 29 ธันวาคม 2565
29/12/2565
กสร. ย้ํานายจ้างอย่าลืมส่งรายงาน จป. ครั้งที่ 2 ภายในมกราคม 2566
กรมสวัสดิการและคุ้มครองแรงงาน (กสร.) ย้ํานายจ้างส่งรายงานผลการดําเนินงานของเจ้าหน้าที่ความปลอดภัยในการทํางานระดับเทคนิค ระดับเทคนิคขั้นสูง และระดับวิชาชีพ ครั้งที่ 2 ภายในมกราคม 2566 ให้ครบถ้วนและถูกต้อง
กรมสวัสดิการและคุ้มครองแรงงาน (กสร.) ย้ํานายจ้างส่งรายงานผลการดําเนินงานของเจ้าหน้าที่ความปลอดภัยในการทํางานระดับเทคนิค ระดับเทคนิคขั้นสูง และระดับวิชาชีพ ครั้งที่ 2 ภายในมกราคม 2566 ให้ครบถ้วนและถูกต้อง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า กฎกระทรวง การจัดให้มีเจ้าหน้าที่ความปลอดภัยในการทํางาน บุคลากร หน่วยงาน หรือคณะบุคคล เพื่อดําเนินการด้านความปลอดภัยในสถานประกอบกิจการ พ.ศ. 2565 กําหนดให้นายจ้างจัดส่งรายงานผลการดําเนินงานของเจ้าหน้าที่ความปลอดภัยในการทํางานระดับเทคนิค ระดับเทคนิคขั้นสูง และระดับวิชาชีพ ต่ออธิบดีหรือผู้ซึ่งอธิบดีมอบหมาย 2 ครั้ง โดยครั้งแรกภายใน 30 วันนับตั้งแต่วันที่ 30 มิถุนายน และครั้งที่สองภายใน 30 วันนับแต่วันที่ 31 ธันวาคม ของทุกปี ทั้งนี้ ตามแบบที่อธิบดีประกาศกําหนด กสร. จึงขอให้นายจ้างดําเนินการให้เป็นไปตามที่กฎหมายกําหนด โดยจัดส่งรายงานผลการดําเนินงาน ครั้งที่ 2 ภายในวันที่ 31 มกราคม 2566 ให้เรียบร้อยและถูกต้อง
อธิบดี กสร. กล่าวต่อไปว่า นายจ้าง/เจ้าของสถานประกอบกิจการ สามารถยื่นแบบดังกล่าวได้ 2 ช่องทาง โดยนําส่งด้วยตนเองหรือไปรษณีย์ลงทะเบียนตอบรับที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือยื่นแบบผ่านออนไลน์โดยการกรอกข้อมูลผ่านเว็บไซต์กรมสวัสดิการและคุ้มครองแรงงาน (www.labour.go.th) ช่องทาง E-service (https://eservice.labour.go.th) ทั้งนี้ หากนายจ้าง/เจ้าของสถานประกอบกิจการใด มีข้อสงสัยเกี่ยวกับการดําเนินการจัดเตรียมข้อมูลและยื่นแบบรายงาน สามารถสอบถามเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39
รัฐบาลไทย-ข่าวทำเนียบรัฐบาล-กยศ. พร้อมดำเนินการตามกฎหมายใหม่ ลูกหนี้ที่ถูกดำเนินคดีแล้วสามารถแปลงหนี้ใหม่ได้ทุกราย
วันพฤหัสบดีที่ 29 ธันวาคม 2565
29/12/2565
กยศ. พร้อมดําเนินการตามกฎหมายใหม่ ลูกหนี้ที่ถูกดําเนินคดีแล้วสามารถแปลงหนี้ใหม่ได้ทุกราย
กยศ. เตรียมความพร้อมดําเนินการตามกฎหมายใหม่ตามที่สภาผู้แทนราษฎร ได้มีมติเห็นชอบการแก้ไขเพิ่มเติมร่าง พ.ร.บ. กยศ. (ฉบับที่ ..) พ.ศ. .... ของวุฒิสภา โดยให้คิดดอกเบี้ยในอัตราไม่เกินร้อยละ 1 ต่อปี
https://twitter.com/PR_mof/status/1608403961274585089?s=20&t=9b_HNQth597oกองทุนเงินให้กู้ยืมเพื่อการศึกษา (กยศ.) เตรียมความพร้อมดําเนินการตามกฎหมายใหม่ตามที่สภาผู้แทนราษฎร ได้มีมติเห็นชอบการแก้ไขเพิ่มเติมร่างพระราชบัญญัติกองทุนเงินให้กู้ยืมเพื่อการศึกษา (ฉบับที่ ..) พ.ศ. .... ของวุฒิสภา โดยให้คิดดอกเบี้ยในอัตราไม่เกินร้อยละ 1 ต่อปี อัตราเบี้ยปรับกรณีผิดนัดชําระไม่เกินร้อยละ 0.5 ต่อปี และไม่ต้องมีผู้ค้ําประกันในทุกกรณี ทั้งนี้ ลูกหนี้ที่ถูกดําเนินคดีแล้วสามารถแปลงหนี้ใหม่ได้ทุกราย
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “ขณะนี้ร่างพระราชบัญญัติกองทุนเงินให้กู้ยืมเพื่อการศึกษา (ฉบับที่ ..) พ.ศ. .... ที่วุฒิสภาได้มีการแก้ไขเพิ่มเติม ได้ผ่านการพิจารณาจากสภาผู้แทนราษฎรแล้ว ทั้งนี้ ตามร่าง พ.ร.บ. ที่แก้ไข กองทุนจะคิดดอกเบี้ยในอัตราไม่เกินร้อยละ 1 ต่อปี อัตราเบี้ยปรับกรณีผิดนัดชําระไม่เกินร้อยละ 0.5 ต่อปี ไม่ต้องมีผู้ค้ําประกันในทุกกรณี และช่วยเหลือผู้กู้ยืมที่อยู่ระหว่างดําเนินคดีหรืออยู่ระหว่างการบังคับคดีให้สามารถผ่อนผันการชําระเงินคืน ปรับโครงสร้างหนี้ แปลงหนี้ใหม่ หรือระงับการชําระเงินคืนตามเงื่อนไขที่คณะกรรมการกองทุนกําหนด ทั้งนี้ ระยะเวลาการผ่อนชําระต้องคํานึงถึงรายได้และความสามารถในการชําระเงินคืนของผู้กู้ยืม แต่ต้องไม่เกิน 15 ปีหลังจากปลอดหนี้ 2 ปี ผู้กู้ยืมสามารถผ่อนชําระเงินคืนเป็นงวดรายเดือน รายไตรมาส หรือรายปีได้ กรณีที่ผู้กู้ยืมมีหนี้ค้างชําระให้ทําการตัดชําระหนี้จากเงินต้นก่อนดอกเบี้ยและเบี้ยปรับตามลําดับ รวมถึงอาจมีมาตรการจูงใจหรือลดหย่อนเงินต้นเพื่อให้ผู้กู้ยืมเงินไม่ผิดนัดชําระเงินคืนได้ ซึ่งกฎหมายใหม่ดังกล่าวจะสามารถช่วยเหลือผู้กู้ยืมที่ถูกดําเนินคดีแล้ว จะสามารถแปลงหนี้ใหม่ เพื่อให้กลับมาชําระหนี้ได้ตามปกติ ทั้งนี้ กองทุนขอยืนยันว่าจะดําเนินการทุกวิถีทางเพื่อช่วยเหลือและให้โอกาสทุกคน และจะเป็นหลักประกันของทุกครอบครัวว่าเด็กทุกคนที่เกิดมาในประเทศนี้จะมีโอกาสเข้าถึงการศึกษาได้ทุกคน” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-คืบหน้าเยียวยาชาวสวนลำไย เกษตรฯ เร่งปรับโครงการฯ เตรียมเสนอ ครม. พิจารณาอีกครั้ง
วันพฤหัสบดีที่ 29 ธันวาคม 2565
คืบหน้าเยียวยาชาวสวนลําไย เกษตรฯ เร่งปรับโครงการฯ เตรียมเสนอ ครม. พิจารณาอีกครั้ง
คืบหน้าเยียวยาชาวสวนลําไย เกษตรฯ เร่งปรับโครงการฯ เตรียมเสนอ ครม. พิจารณาอีกครั้ง
นายฉันทานนท์ วรรณเขจร เลขาธิการสํานักงานเศรษฐกิจการเกษตร (สศก.) โฆษกกระทรวงเกษตรและสหกรณ์ เปิดเผยถึงโครงการเยียวยาเกษตรกรชาวสวนลําไย ปี 2564/2565 จากที่กระทรวงเกษตรและสหกรณ์ ได้ขออนุมัติการดําเนินโครงการเยียวยาเกษตรกรชาวสวนลําไย ปี 2564/2565 ต่อคณะรัฐมนตรี ไปแล้วนั้น
ทางคณะรัฐมนตรี ได้พิจารณาแล้วมีมติว่า เพื่อให้เกิดความรอบคอบและชัดเจนต่อการดําเนินโครงการฯ ที่จะเกิดประโยชน์ต่อเกษตรกรชาวสวนลําไยที่เหมาะสมและสอดคล้องกับสถานการณ์มากที่สุด จึงขอให้กระทรวงเกษตรและสหกรณ์ รวบรวมรายละเอียดข้อมูล และข้อคิดเห็นเพิ่มเติมจากหน่วยงานต่างๆ ที่เกี่ยวข้อง เพื่อประกอบการพิจารณา
ล่าสุด กระทรวงเกษตรและสหกรณ์ โดยกรมส่งเสริมการเกษตร ในฐานะฝ่ายเลขานุการคณะกรรมการพัฒนาและบริหารจัดการผลไม้ ได้ดําเนินการรวบรวมรายละเอียดข้อมูลโครงการและประสานงานกับหน่วยงานเพื่อให้ข้อคิดเห็นเพิ่มเติม ได้แก่ ธนาคารเพื่อการเกษตรและสหกรณ์การเกษตร (ธ.ก.ส.) สํานักงานสภาพัฒนาการเศรษฐกิจและสังคมแห่งชาติ สํานักงานคณะกรรมการนโยบายรัฐวิสาหกิจ กระทรวงการคลัง และสํานักงบประมาณเรียบร้อยแล้ว และขณะนี้กระทรวงเกษตรและสหกรณ์ โดยกรมส่งเสริมการเกษตรได้นําข้อคิดเห็นจากทุกหน่วยงานมาดําเนินการปรับปรุงโครงการให้มีความสอดคล้องตามข้อคิดเห็นดังกล่าว โดยกระทรวงเกษตรและสหกรณ์ จะได้นําเสนอเข้าคณะรัฐมนตรีเพื่อพิจารณาอีกครั้ง
รัฐบาลไทย-ข่าวทำเนียบรัฐบาล-บขส. ลงโทษปรับรถร่วมฯ “ไทยศรีรามทัวร์” 10,000 บาท ฐานทำผิดกฎหมายและฝ่าฝืนระเบียบบริษัทฯ จนทำให้ผู้โดยสารเดือดร้อน
วันพฤหัสบดีที่ 29 ธันวาคม 2565
บขส. ลงโทษปรับรถร่วมฯ “ไทยศรีรามทัวร์” 10,000 บาท ฐานทําผิดกฎหมายและฝ่าฝืนระเบียบบริษัทฯ จนทําให้ผู้โดยสารเดือดร้อน
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคมเปิดเผยว่า ตามที่ผู้ใช้ TikTok ได้แชร์โพสต์ร้องเรียนบริการของรถร่วมฯ เอกชน โดยระบุว่า “ซื้อตั๋วรถทัวร์จากกรุงเทพไปเชียงใหม่ ใช้เวลาเดินทางยาวนานถึง 21 ชั่วโมง” จากการตรวจสอบพบว่า รถโดยสารคันดังกล่าว เป็นของ บริษัท ไทยศรีราม ขนส่ง จํากัด วิ่งเสริมในเส้นทางกรุงเทพฯ - เชียงใหม่ - บ้านท่าตอน เมื่อวันที่ 27 ธันวาคม 2565 เที่ยวเวลา 20.45 น. ก่อนออกเดินทางมีการตรวจเช็คสภาพความพร้อมของรถโดยสารและพนักงานขับรถ พบต้นทางมีคนขับรถ 2 คน ตามที่กําหนด แต่รถไปเสียระหว่างทาง จึงได้มีการเปลี่ยนรถ และคนขับรถ 1 คน ได้ละทิ้ง การปฏิบัติหน้าที่ ถือเป็นการกระทําความผิดฝ่าฝืนระเบียบฯ ไม่ปฏิบัติตามเงื่อนไขสัญญารถร่วมฯ และ พ.ร.บ. ขนส่งทางบก พ.ศ.2522 จึงได้ลงโทษปรับเป็นเงิน 10,000 บาท และจะพิจารณาไม่ให้มีการนํารถโดยสารเข้ามาเสริม ในเทศกาลต่อไป หากผู้โดยสารได้รับความเสียหายจากเหตุการณ์ที่เกิดขึ้น สามารถแจ้งได้ที่ ศูนย์คุ้มครองผู้โดยสาร บริษัท ขนส่ง จํากัด โทรศัพท์ 0 2537 8443
บขส. ขออภัยในความไม่สะดวกที่เกิดขึ้น และขอขอบคุณข้อมูลจากผู้โดยสารที่แจ้งเหตุดังกล่าว เพื่อนําไปพัฒนาและปรับปรุงบริการของรถร่วมฯ ต่อไป พร้อมได้กําชับไปยังผู้ประกอบการรถร่วมฯ ทุกราย ให้บริการประชาชน โดยคํานึงถึงประโยชน์ของผู้โดยสาร และขอให้ปฏิบัติตามกฎหมายและกฎระเบียบฯอย่างเคร่งครัด นอกจากนี้ หากผู้โดยสารพบปัญหาในการเดินทาง
สามารถแจ้งเจ้าหน้าที่ของ บขส. ได้โดยตรง ณ จุดรับเรื่องร้องเรียน บริเวณประชาสัมพันธ์ ชั้น 1 และชั้น 3 สถานีขนส่งผู้โดยสารกรุงเทพ (จตุจักร), สถานีเดินรถ บขส.ทั่วประเทศ, Call Center 1490 เรียก บขส. ตลอด 24 ชั่วโมง หรือร้องเรียนที่ศูนย์คุ้มครองผู้โดยสารสาธารณะ(ชั่วคราว) ของกรมการขนส่งทางบก โทร.1584
รัฐบาลไทย-ข่าวทำเนียบรัฐบาล-28 ธันวาคม วันพระเจ้าตากสินมหาราช
วันพฤหัสบดีที่ 29 ธันวาคม 2565
28 ธันวาคม วันพระเจ้าตากสินมหาราช
วันคล้ายวันปราบดาภิเษก สมเด็จพระเจ้าตากสินมหาราช พระมหากษัตริย์แห่งกรุงธนบุรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผยปี 65 นิติวิทย์พิสูจน์สัญชาติสำเร็จ 803 ราย ตั้งเป้าปี 66 ต้องได้ 1,600 ราย จับมือภาคีเครือข่ายช่วยคนเดือดร้อนให้ได้รับสิทธิตามที่ควรมี
วันพฤหัสบดีที่ 29 ธันวาคม 2565
29/12/2565
รัฐมนตรีว่าการกระทรวงยุติธรรม เผยปี 65 นิติวิทย์พิสูจน์สัญชาติสําเร็จ 803 ราย ตั้งเป้าปี 66 ต้องได้ 1,600 ราย จับมือภาคีเครือข่ายช่วยคนเดือดร้อนให้ได้รับสิทธิตามที่ควรมี
รัฐมนตรีว่าการกระทรวงยุติธรรม เผยปี 65 นิติวิทย์พิสูจน์สัญชาติสําเร็จ 803 ราย ตั้งเป้าปี 66 ต้องได้ 1,600 ราย จับมือภาคีเครือข่ายช่วยคนเดือดร้อนให้ได้รับสิทธิตามที่ควรมี ยันยังมุ่งมั่นทํางานเต็มที่แม้เป็นปลายเทอมรัฐบาล
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ในปี 2565 สถาบันนิติวิทยาศาสตร์ ได้ดําเนินงานการพิสูจน์สารพันธุกรรมแก่ราษฎรไร้สถานะและประสบปัญหาสถานะทางทะเบียนราษฎรสําเร็จจํานวน 458 ราย และบุคคลอ้างอิง 345 ราย รวมทั้งสิ้น 803 ราย และเดินทางไปจัดเก็บสารพันธุกรรมบุคคลในพื้นที่ต่างๆ ทั่วประเทศ อาทิ ประจวบคีรีขันธ์ แม่ฮ่องสอน ปราจีนบุรี อุบลราชธานี เชียงใหม่ สระแก้ว พิษณุโลก อุดรธานี ตราด และพื้นที่ชายแดนใต้ นอกจากนี้ ยังเกิดต้นแบบเครือข่ายการจัดเก็บตัวอย่างสารพันธุกรรมเพื่อแก้ไขปัญหาสถานะทางทะเบียนราษฎร 4 แห่ง ได้แก่ โรงพยาบาลเจ้าพระยาอภัยภูเบศร จ.ปราจีนบุรี โรงพยาบาลตราด จ.ตราด โรงพยาบาลสรรพสิทธิประสงค์ จ.อุบลราชธานี และโรงพยาบาลหาดใหญ่ จ.สงขลา โดยได้รับการสนับสนุนการดําเนินงานจากภาคีเครือข่ายทั้งภาครัฐและภาคประชาชน
นายสมศักดิ์ กล่าวอีกว่า เพื่อการแก้ปัญหาและการพัฒนาอย่างยั่งยืน สถาบันนิติวิทยาศาสตร์และภาคีเครือข่าย จึงร่วมกันพัฒนาเครือข่ายการจัดเก็บตัวอย่างสารพันธุกรรมเพื่อแก้ไขปัญหาสถานะทางทะเบียนราษฎร โดยได้รับความร่วมมือเป็นอย่างดีจากหลายภาคส่วนโดยเฉพาะภาคีเครือข่ายภาคประชาชนร่วมกับสํานักทะเบียนในพื้นที่ ตั้งแต่การค้นหาสํารวจคนไทยที่ยังไร้สิทธิสถานะ การนําเข้าสู่กระบวนการตามกฎหมาย การนําบุคคลเข้ารับการตรวจสารพันธุกรรม และการติดตามผลการพิจารณาแก้ไขปัญหาสถานะทางทะเบียนราษฎร จนกระทั่งได้รับบัตรประชาชนคนไทยและได้รับสิทธิต่างๆ ทั้งนี้ การดําเนินการที่ผ่านมาใช้งบประมาณจากเครือข่าย สําหรับแผนของปี 2566 สถาบันนิติวิทยาศาสตร์ มีเป้าหมาย 1,600 ราย
"เราต้องเร่งช่วยเหลือผู้ที่เดือดร้อน ให้เข้าถึงสิทธิตามที่พวกเขาควรจะมีและควรได้รับ เพื่อจะได้รับความคุ้มครองทางกฎหมายและเข้าถึงสิทธิอย่างเท่าเทียม ซึ่งแม้ในช่วงนี้จะเป็นปลายสมัยของรัฐบาล แต่ผมยังมุ่งมั่นตั้งใจทํางานอย่างเต็มที่ และยึดประโยชน์ของสังคมและประชาชนเป็นที่ตั้ง และจะเดินหน้าดําเนินงานอย่างต่อเนื่องเพื่อให้เกิดประโยชน์สูงสุด" นายสมศักดิ์ กล่าว
รัฐบาลไทย-ข่าวทำเนียบรัฐบาล-กรมเจ้าท่า ลงพื้นที่ตรวจตราความปลอดภัยทางน้ำ จังหวัดชลบุรี
วันพฤหัสบดีที่ 29 ธันวาคม 2565
กรมเจ้าท่า ลงพื้นที่ตรวจตราความปลอดภัยทางน้ํา จังหวัดชลบุรี
...
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย ลงพื้นที่ตรวจตราความปลอดภัยทางน้ํา จังหวัดชลบุรี ในวันที่ 28 ธันวาคม 2565 พร้อมด้วยนายพิทักษ์ วัฒนพงศ์พิศาล ผู้อํานวยการสํานักความปลอดภัยและสิ่งแวดล้อมทางน้ํา โดยตรวจการเตรียมความพร้อมด้านความปลอดภัยช่วงเทศกาลปีใหม่ 2566 ของสํานักงานเจ้าท่าภูมิภาคสาขาพัทยา ตามแผนปฏิบัติการและยกระดับมาตรฐานด้านความปลอดภัยที่มั่นคงและยั่งยืน โดยตรวจความพร้อมของเรือบรรทุกคนโดยสารบริเวณ ท่าเทียบเรือแหลมบาลีฮาย และท่าเทียบเรือเมืองพัทยา สาขาเกาะล้าน จากการตรวจพื้นที่ได้มอบนโยบายและแนวทางการปฏิบัติงานให้แก่เจ้าหน้าที่ ดังนี้
1. สั่งการและกําชับให้เจ้าหน้าที่ผู้ปฏิบัติงานเข้มงวดการปฏิบัติงานเพื่อยกระดับมาตรฐานด้านความปลอดภัย โดยให้เรือบรรทุกคนโดยสารทุกลําจัดให้มีเจ้าหน้าที่ประชาสัมพันธ์และรณรงค์ให้ผู้โดยสารทุกคนสวมใส่เสื้อชูชีพก่อนเรือออกจากท่าเทียบเรือ เพื่อสร้างจิตสํานึกและความเชื่อมั่นด้านความปลอดภัยแก่นักท่องเที่ยว
2. สั่งการให้เจ้าพนักงานตรวจเรือสํานักงานเจ้าท่าภูมิภาคสาขาพัทยาดําเนินการร่วมกับผู้ประกอบการ เจ้าของเรือบรรทุกคนโดยสารให้ดําเนินการใช้เทคโนโลยี ติดตั้งจอทีวีในเรือเพื่อเผยแพร่สื่อประชาสัมพันธ์การสวมใส่เสื้อชูชีพ ติดตั้งระบบติดตามเรืออัตโนมัติ AIS ระบบการสื่อสารคลื่นความถี่ VHFเพื่อยกระดับมาตรฐานด้านความปลอดภัยให้เป็นไปตามกฎข้อบังคับการตรวจเรือ โดยดําเนินการให้แล้วเสร็จภายใน 1 เดือน
3. สั่งการให้สํานักงานเจ้าท่าภูมิภาคสาขาพัทยาประสานผู้ประกอบการและเจ้าของเรือจัดให้มีเจ้าหน้าที่ให้บริการการประชาสัมพันธ์การปฏิบัติตนตามมาตรการด้านความปลอดภัยขณะโดยสารเรือให้เป็นไปตามกฎจัดให้มีเจ้าหน้าที่ให้เพียงพอในการให้บริการทุกครั้ง การบริหารจัดการคนโดยสารก่อนลงเรือและการให้บริการแก่นักท่องเที่ยว และคนพิการให้เป็นไปตามระบบมาตรฐาน
4. การบริหารจัดการท่าเทียบเรือของเมืองพัทยา การขนส่งสินค้าทั่วไปและสินค้าอันตราย ให้ดําเนินการให้เป็นไปตามกฎหมายและมาตรฐานด้านความปลอดภัย
5. ความปลอดภัยของท่าเทียบเรืออุปกรณ์ความปลอดภัยประจําท่าเทียบเรือให้ประสานเมืองพัทยา เพื่อดูแลรักษาให้เป็นไปตามมาตรฐาน
6. จัดทําระบบการแจ้งเรือเข้า ออกของเรือบรรทุกสินค้าและการบริหารจัดการท่าเทียบเรือให้เป็นไปตามมาตรฐานและความปลอดภัย ทั้งนี้ หากท่านใดพบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วน กรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ปีใหม่ กลับบ้านปลอดภัย ดื่มไม่ขับ กรึ่มๆ ก็ถึงตาย
วันพฤหัสบดีที่ 29 ธันวาคม 2565
ปีใหม่ กลับบ้านปลอดภัย ดื่มไม่ขับ กรึ่มๆ ก็ถึงตาย
...
รัฐบาลไทย-ข่าวทำเนียบรัฐบาล-บขส. ตรวจความพร้อมการอำนวยความสะดวกประชาชนเดินทางกลับภูมิลำเนา ช่วงเทศกาลปีใหม่ 2566
วันพฤหัสบดีที่ 29 ธันวาคม 2565
บขส. ตรวจความพร้อมการอํานวยความสะดวกประชาชนเดินทางกลับภูมิลําเนา ช่วงเทศกาลปีใหม่ 2566
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม พร้อมด้วยผู้บริหาร บขส. ลงพื้นที่สถานีขนส่งผู้โดยสารกรุงเทพ (จตุจักร) หรือหมอชิต 2 ตรวจความพร้อมในการอํานวยความสะดวกประชาชนเดินทางกลับในช่วงเทศกาลปีใหม่ 2566 และแจกหน้ากากอนามัย เจลแอลกอฮอล์ให้แก่ผู้โดยสาร ในช่วงค่ําของวันที่ 28 ธันวาคม 2565
ทั้งนี้ ได้กําชับให้เจ้าหน้าที่ของ บขส. ปฏิบัติหน้าที่อย่างเต็มที่ และให้คุมเข้มความปลอดภัยทั้งรถโดยสาร พนักงานขับรถ และสถานีขนส่งผู้โดยสารด้วย
สําหรับบรรยากาศการเดินทางกลับในช่วงเทศกาลปีใหม่ของวันที่ 28 ธันวาคม 2565 ณ เวลา 20.00 น. มีผู้ใช้บริการเดินทางออกจากกรุงเทพฯ กว่า 43,000 คน ใช้รถโดยสาร (รถ บขส., รถร่วมฯ ,รถตู้) กว่า 3,192 เที่ยว คาดวันพรุ่งนี้ (29 ธ.ค.65) จะมีผู้ใช้บริการสูงสุดกว่า 55,000 คน
รัฐบาลไทย-ข่าวทำเนียบรัฐบาล-“ดีอีเอส” ประชุมคณะกรรมการสถิติแห่งประเทศไทย ครั้งที่ 2 / 2565
วันพฤหัสบดีที่ 29 ธันวาคม 2565
“ดีอีเอส” ประชุมคณะกรรมการสถิติแห่งประเทศไทย ครั้งที่ 2 / 2565
“ดีอีเอส” ประชุมคณะกรรมการสถิติแห่งประเทศไทย ครั้งที่ 2 / 2565
วันนี้ (29 ธันวาคม 65) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ประธานการประชุมคณะกรรมการสถิติแห่งประเทศไทย ครั้งที่ 2 ปี 2565 แบบไฮบริด (ทั้งระบบออนไลน์และออฟไลน์ ) เพื่อพิจารณาให้ความเห็นชอบร่างแผนแม่บทระบบสถิติประเทศไทย โดยมี ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมประชุม ณ ห้องประชุม MDES 1 ชั้น 9 สํานักงานปลัดกระทรวงดิจิทัลเพื่อเศรษฐกิจและสังคม
__________________
รัฐบาลไทย-ข่าวทำเนียบรัฐบาล-ธ.ก.ส. เปิดรับฝากสลากดิจิทัล ธ.ก.ส. ฝาก 50 บาท ลุ้น 5 ล้านบาท ได้ออม ลุ้นโชครับปีใหม่ 2566
วันพฤหัสบดีที่ 29 ธันวาคม 2565
29/12/2565
ธ.ก.ส. เปิดรับฝากสลากดิจิทัล ธ.ก.ส. ฝาก 50 บาท ลุ้น 5 ล้านบาท ได้ออม ลุ้นโชครับปีใหม่ 2566
ธ.ก.ส. เปิดรับฝากสลากดิจิทัล ธ.ก.ส. มอบโชคเป็นของขวัญปีใหม่ วงเงินรวม 30,000 ลบ. เพียงฝากสลากผ่านแอป ธ.ก.ส. A-Mobile และ A-Mobile Plus รวม 2 ช่องทาง หน่วยละ 50 บาท ฝากครบ 2 ปี ได้รับดอกเบี้ยหน่วยละ 0.07 บาท เปิดรับฝากตั้งแต่ 3 ม.ค.2566 เป็นต้นไป
ธ.ก.ส. เปิดรับฝากสลากดิจิทัล ธ.ก.ส. เพื่อมอบโชคเป็นของขวัญปีใหม่ วงเงินรวม 30,000 ล้านบาท เพียงฝากสลากผ่านแอปพลิเคชัน ธ.ก.ส. A-Mobile และ A-Mobile Plus รวม 2 ช่องทาง หน่วยละ 50 บาท ฝากครบ 2 ปี ได้รับดอกเบี้ยหน่วยละ 0.07 บาท พร้อมลุ้นรางวัลที่ 1 สูงสุด 5 ล้านบาท และรางวัลอื่น ๆ รวมมูลค่ากว่า 15 ล้านบาทต่อเดือน รวม 24 ครั้ง และรางวัลพิเศษอีก 2 ครั้ง วงเงินรวม 2 ล้านบาท โดยยกเว้นภาษีดอกเบี้ยสําหรับบุคคลธรรมดา เปิดรับฝากตั้งแต่ 3 มกราคม 2566 เป็นต้นไป
นายศรัทธา อินทรพรหม ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เนื่องในเทศกาลปีใหม่ 2566 นี้ ธ.ก.ส. ขอมอบของขวัญปีใหม่ให้กับลูกค้าทุกท่านผ่าน“สลากดิจิทัล ธ.ก.ส.” วงเงินรวม 30,000 ล้านบาท เพียงฝากสลากผ่านแอปพลิเคชัน ธ.ก.ส. A-Mobile และ A-Mobile Plus รวม 2 ช่องทาง ในราคาหน่วยละ 50 บาท อายุสลาก 2 ปี เมื่อฝากครบกําหนดจะได้รับดอกเบี้ยหน่วยละ 0.07 บาท หรือคิดเป็นอัตราดอกเบี้ยร้อยละ 0.07 ต่อปี นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคม ของทุกปี รวม 24 ครั้ง ประกอบด้วย รางวัลที่ 1 มี 1 รางวัล มูลค่า 5,000,000 บาท รางวัลที่ 1 ต่างหมวด มี 59 รางวัล รางวัลละ 3,000 บาท รางวัลที่ 2 มี 180 รางวัล รางวัลละ 2,000 บาท รางวัลที่ 3 มี 600 รางวัล รางวัลละ 1,000 บาท รางวัลที่ 4 มี 1,200 รางวัล รางวัลละ 400 บาท รางวัลที่ 5 มี 6,000 รางวัล รางวัลละ 300 บาท รางวัลเลขท้าย 4 ตัว มี 60,000 รางวัล รางวัลละ 25 บาท รางวัลเลขท้าย 3 ตัว มี 600,000 รางวัล รางวัลละ 10 บาท รวมเงินรางวัล 15,917,000 บาทต่อเดือน นอกจากนี้ ยังมีการลุ้นรางวัลพิเศษอีก 2 ครั้ง ในเดือนธันวาคม 2565 และเดือนธันวาคม 2566 ครั้งละ 2 รางวัล รางวัลละ 500,000 บาท วงเงินรวม 2,000,000 บาท โดยผู้ที่สนใจต้องฝากสลากภายในวันที่ 15 ของทุกเดือน เพื่อรับสิทธิ์ตรวจรางวัลในเดือนนั้น ๆ และกรณีฝากไม่ครบ 3 เดือน คิดค่าธรรมเนียมในการถอนเงินจากมูลค่าสลาก 2 บาทต่อหน่วย ที่สําคัญดอกเบี้ยและเงินรางวัลจากการฝากสลากดิจิทัล ธ.ก.ส. ได้รับการยกเว้นภาษีดอกเบี้ยสําหรับบุคคลธรรมดา และสามารถใช้เป็นหลักประกันในการกู้เงินกับ ธ.ก.ส. ผ่านแอปพลิเคชัน ธ.ก.ส. A-Mobile และ A-Mobile Plus ได้อีกด้วย
การฝากสลากดิจิทัล ธ.ก.ส. ผ่านแอปพลิเคชัน ธ.ก.ส. A-Mobile และ A-Mobile Plus ลูกค้าจะได้รับ e-Slip ไว้เป็นหลักฐานในการฝากสลากบันทึกไว้ในอัลบั้มภาพในโทรศัพท์เคลื่อนที่อัตโนมัติ โดยสามารถตรวจสอบข้อมูลหมายเลขสลาก รายการธุรกรรม การตรวจผลสลาก และประวัติการถูกรางวัลได้ง่าย ๆ ผ่านแอปพลิเคชัน ธ.ก.ส. A-Mobile และ A-Mobile Plus หรือรับชมการถ่ายทอดสดการออกสลากดิจิทัล ธ.ก.ส. ได้ทางสถานีวิทยุกระจายเสียงแห่งประเทศไทย คลื่นความถี่ AM 891 กิโลเฮิรตซ์ เว็บไซต์ www.baac.or.th Facebook Page “BAAC Thailand” Youtube Channel “BAAC Thailand” โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากดิจิทัล ธ.ก.ส. ได้ที่ ธ.ก.ส. ทุกสาขาทั่วประเทศ หรือที่ Call Center 02 555 0555
รัฐบาลไทย-ข่าวทำเนียบรัฐบาล-กรมเจ้าท่าคุมเข้มความปลอดภัยเทศกาลปีใหม่ 2566 เน้นความปลอดภัยของประชาชนและนักท่องเที่ยว
วันพฤหัสบดีที่ 29 ธันวาคม 2565
กรมเจ้าท่าคุมเข้มความปลอดภัยเทศกาลปีใหม่ 2566 เน้นความปลอดภัยของประชาชนและนักท่องเที่ยว
...
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมทุกฝ่ายในการทำงานปราบปรามทุจริตคอรัปชัน ขอให้ทุกภาคส่วนร่วมสอดส่องดูแลไม่ให้มีคนทำผิด ยืนยันรัฐบาลยึดมั่นความสุจริตถูกต้อง เป็นไปตามกระบวนการของกฎหมาย
วันพฤหัสบดีที่ 29 ธันวาคม 2565
29/12/2565
​โฆษกรัฐบาลเผย นายกฯ ชื่นชมทุกฝ่ายในการทํางานปราบปรามทุจริตคอรัปชัน ขอให้ทุกภาคส่วนร่วมสอดส่องดูแลไม่ให้มีคนทําผิด ยืนยันรัฐบาลยึดมั่นความสุจริตถูกต้อง เป็นไปตามกระบวนการของกฎหมาย
ยืนยันรัฐบาลยึดมั่นความสุจริตถูกต้อง เป็นไปตามกระบวนการของกฎหมาย
วันนี้ (29 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมการทํางานของทุกหน่วยงานที่เกี่ยวข้อง และให้กําลังใจในการทํางาน ให้ใช้กฎหมายและหลักการตัดสิน โดยขอให้ยึดมั่น ถือมั่น ถึงความโปร่งใสสุจริตในการทํางาน รัฐบาลไม่มีนโยบายปกป้องคนผิด ไม่คิดช่วยเหลือคนทุจริต
“นายกรัฐมนตรีให้ความสําคัญกับความซื่อสัตย์ ถูกต้อง โปร่งใส เชื่อมั่นในการทําประโยชน์เพื่อชาติ และประชาชน โดยนายกรัฐมนตรียึดหลักคุณธรรมความดีในการทํางานเสมอมา ขอให้ประชาชนทุกคนช่วยสอดส่องดูแล ไม่ให้มีการทุจริตในทุกวงการ เพื่อช่วยกันสร้างจิตสํานึกที่ดีต่อสังคม เสริมสร้างความเชื่อมั่น และภาพลักษณ์ เป็นผลดีต่อประสิทธิภาพในการทํางานของแต่ละหน่วยงานต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรียินดีองค์การเภสัชสามารถผลิตยาโมนูลพิราเวียร์ได้เอง อีกก้าวสำคัญตอกย้ำศักยภาพและการพัฒนาด้านสาธารณสุขและเวชภัณฑ์ของไทย เผยชาติอาเซียนขยายกรอบความร่วมมือด้านยาต่อเนื่อง
วันพฤหัสบดีที่ 29 ธันวาคม 2565
29/12/2565
นายกรัฐมนตรียินดีองค์การเภสัชสามารถผลิตยาโมนูลพิราเวียร์ได้เอง อีกก้าวสําคัญตอกย้ําศักยภาพและการพัฒนาด้านสาธารณสุขและเวชภัณฑ์ของไทย เผยชาติอาเซียนขยายกรอบความร่วมมือด้านยาต่อเนื่อง
นายกรัฐมนตรียินดีองค์การเภสัชสามารถผลิตยาโมนูลพิราเวียร์ได้เอง อีกก้าวสําคัญตอกย้ําศักยภาพและการพัฒนาด้านสาธารณสุขและเวชภัณฑ์ของไทย เผยชาติอาเซียนขยายกรอบความร่วมมือด้านยาต่อเนื่อง เสริมความมั่งคงด้านสาธารณสุขให้ประชาชนในภูมิภาคเข้าถึงยาที่มีคุณภาพ
วันที่ 29 ธ.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ยินดีกับความก้าวหน้าในการพัฒนายาที่สําคัญของประเทศไทย โดยล่าสุดองค์การเภสัชกรรม (อภ.) กระทรวงสาธารณสุข สามารถพัฒนายาโมลนูพิราเวียร์ ภายใต้ชื่อ ยาโมโนเวียร์ ในรูปแบบแคปซูลขนาด 200 มิลลิกรัม และผลิตได้เองซึ่งจะมาทดแทนการนําเข้าจากต่างประเทศต่อไป
โดยปัจจุบันยาโมลนูพิราเวียร์ เป็นยาหลักที่ใช้รักษาโรคโควิด19 ตามแนวทางการรักษาของประเทศไทย โดยมีการใช้ยาอยู่ประมาณ 1-2 แสนแคปซูลต่อวัน ซึ่งขณะนี้ อภ. ได้เริ่มผลิตยาและอยู่ระหว่างการกระจายยาไปยังสถานพยาบาลรัฐและเอกชน เพื่อเป็นยาสําหรับผู้ป่วยโควิด19 ที่ได้รับวินิจฉัยว่าควรได้รับยาโมลนูพิราเวียร์ทั้งผู้ที่รักษาตัวในโรงพยาบาล หรือผู้มีใบสั่งยาจากแพทย์ก็สามารถไปซื้อยาได้ที่ร้านยาของ อภ.ทั้ง 8 สาขาได้
“นับแต่เกิดการระบาดของโควิด19 หน่วยงานที่เกี่ยวข้องได้ดําเนินการวิจัยและพัฒนาด้านเวชภัณฑ์ทั้งยารักษาโรค วัคซีน เครื่องมือการตรวจคัดกรองต่างๆ ในส่วนของยาก่อนหน้านี้ อภ. ก็สามารถผลิตยาฟาวิพิราเวียร์ได้สําเร็จ และครั้งนี้สามารถผลิตยาโมลนูพิราเวียร์ได้ โดยนายกรัฐมนตรีเห็นว่าเป็นอีกหนึ่งความสําเร็จที่ย้ําถึงความสามารถในการพัฒนายาของไทย ซึ่งเป็นพื้นฐานสําคัญของการจะขับเคลื่อนประเทศไทยสู่ศูนย์กลางด้านการแพทย์และสาธารณสุขต่อไป” น.ส.ไตรศุลี กล่าว
น.ส.ไตรศุลี กล่าวว่า นอกจากการวิจัยและพัฒนาในประเทศแล้ว ปัจจุบันไทยมีความร่วมมือกับองค์กรและต่างประเทศ รวมถึงประเทศในภูมิภาคอาเซียนเกี่ยวกับเรื่องยาในหลายมิติ ซึ่งล่าสุดมีการขับเคลื่อนกรอบการกํากับดูแลด้านยาของอาเซียน (ASEAN Pharmaceutical Regulatory Framework: APRF) ซึ่งขณะนี้ประเทศสมาชิกอยู่ระหว่างทยอยให้การรับรอง โดยการดําเนินการส่วนของไทย ที่ประชุมคณะรัฐมนตรี(ครม.) เมื่อวันที่ 27 ธ.ค. 65 ได้เห็นกรอบดังกล่าวและมอบหมายให้ รมว.พาณิชย์หรือผู้แทน และรมว.สาธารณสุข หรือผู้แทน ร่วมกันรับรองในนามประเทศไทยต่อไป
โดย APRF จะเป็นแนวทางการกํากับดูแลยาที่สอดคล้องกันในอาเซียน สร้างความมั่นใจว่าคนในภูมิภาคอาเซียนจะเข้าถึงยาที่ปลอดภัย มีคุณภาพ และประสิทธิภาพ ด้วยการเชื่อมโยงหน่วยงานกํากับดูแลยา สาธารณสุขและสถาบันต่างๆ ที่เกี่ยวข้องให้เกิดความร่วมมืออย่างใกล้ชิด วางพื้นฐานในการพัฒนาความตกลงของอาเซียนว่าด้วยการกํากับดูแลด้านยา (APRF Agreement) ให้เป็นเอกสารทางกฎหมายที่กําหนดความร่วมมือของประเทศสมาชิกอาเซียนในกฎระเบียบด้านยา และการค้า นําไปสู่การดําเนินมาตรการต่างๆ เพื่อลดอุปสรรคทางเทคนิคที่มีต่อการพัฒนาผลิตภัณฑ์ยา เพื่ออนาคตของตลาดยาอาเซียน ส่งเสริมความมั่นคง การพึ่งตนเองด้านยาในภูมิภาค เป็นการรับรองการเข้าถึงยาคุณภาพสูง ปลอดภัย มีประสิทธิภาพทันทีเมื่อเกิดสถานการณ์โรคต่างๆ
รัฐบาลไทย-ข่าวทำเนียบรัฐบาล-ปลัด สธ. เผย รพ.ในสระแก้วให้การรักษาผู้บาดเจ็บเหตุเพลิงไหม้บ่อนปอยเปต 32 ราย
วันพฤหัสบดีที่ 29 ธันวาคม 2565
ปลัด สธ. เผย รพ.ในสระแก้วให้การรักษาผู้บาดเจ็บเหตุเพลิงไหม้บ่อนปอยเปต 32 ราย
ปลัดกระทรวงสาธารณสุข เผย ได้รับการประสานดูแลผู้บาดเจ็บจากเหตุเพลิงไหม้บ่อนคาสิโน แกรนด์ไดมอน ปอยเปต กัมพูชา ส่งต่อรักษาโรงพยาบาลในจังหวัดสระแก้ว 32 ราย เป็นผู้ป่วยอาการสีแดง 13 ราย สีเหลือง 3 ราย และสีเขียว 16 ราย
ปลัดกระทรวงสาธารณสุข เผย ได้รับการประสานดูแลผู้บาดเจ็บจากเหตุเพลิงไหม้บ่อนคาสิโน แกรนด์ไดมอน ปอยเปต กัมพูชา ส่งต่อรักษาโรงพยาบาลในจังหวัดสระแก้ว 32 ราย เป็นผู้ป่วยอาการสีแดง 13 ราย สีเหลือง 3 ราย และสีเขียว 16 ราย กําชับโรงพยาบาลในจังหวัดเตรียมพร้อมดูแลเต็มที่ และให้โรงพยาบาลจังหวัดใกล้เคียงเตรียมให้การสนับสนุน พร้อมประสานเครือข่ายหน่วยดูแลผู้ป่วยไฟไหม้น้ําร้อนลวก สํารองเตียงว่างรองรับหากมีผู้บาดเจ็บรุนแรงอีก 16 เตียง
วันนี้ (29 ธันวาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีเหตุเพลิงไหม้ที่คาสิโน แกรนด์ไดมอน ปอยเปต กัมพูชา เมื่อช่วงเวลา 00.58 น. วันที่ 29 ธันวาคม ทําให้มีผู้ได้รับบาดเจ็บจํานวนมาก โดยมีการส่งผู้บาดเจ็บเข้ามารับการรักษาในจังหวัดสระแก้ว ประเทศไทย ว่า ได้รับรายงานเหตุการณ์ดังกล่าวจาก นพ.ประภาส ผูกดวง นายแพทย์สาธารณสุขจังหวัดสระแก้ว แล้ว โดยข้อมูลเมื่อเวลา 08.20 น. ได้รับการประสานให้ดูแลรักษาผู้บาดเจ็บจํานวน 32 ราย แบ่งเป็น ผู้ป่วยสีแดง 13 ราย สีเหลือง 3 รายและสีเขียว 16 ราย นําส่งรักษาโรงพยาบาลต่างๆ ในจังหวัดสระแก้ว ดังนี้
โรงพยาบาลค่ายสุรสิงหนาท ผู้ป่วยสีแดง 6 ราย ใส่ท่อช่วยหายใจ ส่งต่อโรงพยาบาลสมเด็จพระยุพราชสระแก้ว สีเขียว 3 ราย, โรงพยาบาลอรัญประเทศ ผู้ป่วยสีแดง 5 ราย และสีเหลือง 2 ราย, โรงพยาบาลวัฒนานคร ผู้ป่วยสีแดง 2 ราย ส่งต่อโรงพยาบาลสมเด็จพระยุพราชสระแก้ว และสีเขียว 2 ราย, โรงพยาบาลโคกสูง ผู้ป่วยสีเหลือง 1 ราย และสีเขียว 8 ราย และโรงพยาบาลเกษมราษฎร์ อรัญประเทศ ผู้ป่วยเขียว 3 ราย และมีผู้เสียชีวิต 1 ราย (คนไทย)
นพ.โอภาสกล่าวต่อว่า ทีมบุคลากรทางการแพทย์ได้ให้การดูแลรักษาพยาบาลผู้บาดเจ็บอย่างเต็มที่ และได้กําชับโรงพยาบาลทุกแห่งในจังหวัดสระแก้วติดตามสถานการณ์เพื่อเตรียมพร้อมรับผู้ป่วย/ผู้บาดเจ็บจากเหตุการณ์ดังกล่าวแล้ว และให้โรงพยาบาลในจังหวัดใกล้เคียงเตรียมให้การสนับสนุนหากได้รับการร้องขอ พร้อมประสานหน่วยดูแลผู้ป่วยไฟไหม้น้ําร้อนลวกของโรงพยาบาลระยอง โรงพยาบาลชลบุรี โรงพยาบาลสรรพสิทธิประสงค์ โรงพยาบาลนพรัตน์ราชธานี โรงพยาบาลราชวิถี โรงพยาบาลมหาราช นครราชสีมา โรงพยาบาลรามาธิบดี โรงพยาบาลจุฬาลงกรณ์ และโรงพยาบาลวชิรพยาบาล สํารองเตียงว่างรองรับหากมีผู้บาดเจ็บรุนแรงอีก 16 เตียง
************************ 29 ธันวาคม 2565
รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมการประชุมคณะกรรมการอ้อยและน้ำตาลทราย ครั้งที่ 10/2565
วันพฤหัสบดีที่ 29 ธันวาคม 2565
กระทรวงเกษตรฯ เข้าร่วมการประชุมคณะกรรมการอ้อยและน้ําตาลทราย ครั้งที่ 10/2565
กระทรวงเกษตรฯ เข้าร่วมการประชุมคณะกรรมการอ้อยและน้ําตาลทราย ครั้งที่ 10/2565
วันพฤหัสบดีที่ 29 ธันวาคม 2565 เวลา 13.30 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ําตาลทราย ครั้งที่ 10/2565 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม อก. 1 ชั้น 2 สํานักงานปลัดกระทรวงอุตสาหกรรม โดยมี นายณัฐพล รังสิตพล ปลัดกระทรวงอุตสาหกรรม เป็นประธานการประชุมฯ
ซึ่งที่ประชุมได้หารือและพิจารณาในประเด็น การเห็นชอบการแต่งตั้งกรรมการผู้แทนกระทรวงอุตสาหกรรมในคณะกรรมการบริหารตามพระราชบัญญัติอ้อยและน้ําตาลทราย พ.ศ. 2527 และรับทราบในประเด็นการดําเนินการตามมติคณะกรรมการอ้อยและน้ําตาลทรายในการประชุมครั้งที่ 9/2565 เมื่อวันที่ 30 พฤศจิกายน 2565 , สาระสําคัญที่มีการแก้ไขเพิ่มเติม ตามพระราชบัญญัติอ้อยและน้ําตาลทราย (ฉบับที่ 2) พ.ศ. 2565 , การขยายระยะเวลาดําเนินงานโครงการพัฒนาด้านอ้อยปี 2565 ของคณะอนุกรรมการอ้อยระดับท้องถิ่นเขต 5 จังหวัดนครสวรรค์ เขต 7 จังหวัดอุตรดิตถ์ เขต 14 จังหวัดชัยภูมิ และเขต 22 จังหวัดอุทัยธานี รวม 17 โครงการ , รายงานการประชุมคณะกรรมการอ้อยและน้ําตาลทราย ครั้งที่ 8/2565 เมื่อวันที่ 25 กรกฎาคม 2565 , สรุปผลการอนุญาตจําหน่ายน้ําเชื่อมเพื่อใช้เป็นวัตถุดิบในการผลิตเอทานอล ฤดูการผลิตปี 2564/2565 , ประมาณการรายจ่ายประจําปี พ.ศ. 2566 ของสํานักงานกองทุนและอ้อยและน้ําตาลทราย และประกาศคณะกรรมการอ้อย เรื่อง การจัดสรรปริมาณอ้อยขั้นสุดท้ายประจําฤดูการผลิตปี 2565/2566 (บัญชีจัดสรรขั้นสุดท้าย)
รัฐบาลไทย-ข่าวทำเนียบรัฐบาล-“อนุทิน” กำชับดูแลรักษาผู้ประสบภัยเพลิงไหม้บ่อนปอยเปตเต็มที่ เตรียมทีมนิติเวชช่วยพิสูจน์อัตลักษณ์บุคคล
วันพฤหัสบดีที่ 29 ธันวาคม 2565
“อนุทิน” กําชับดูแลรักษาผู้ประสบภัยเพลิงไหม้บ่อนปอยเปตเต็มที่ เตรียมทีมนิติเวชช่วยพิสูจน์อัตลักษณ์บุคคล
รองนายกรัฐมนตรีและรัฐมนตรีว่าการกระทรวงสาธารณสุข เผย ล่าสุดผู้บาดเจ็บจากเหตุเพลิงไหม้บ่อนปอยเปตเข้ารับการรักษาในจังหวัดสระแก้ว 34 ราย เป็นคนไทยทั้งหมด ต้องส่งรักษาต่อนอกจังหวัด 8 ราย ส่วนใหญ่มีอาการบาดเจ็บจากไฟไหม้ สําลักควัน กระดูกแตกหัก
รองนายกรัฐมนตรีและรัฐมนตรีว่าการกระทรวงสาธารณสุข เผย ล่าสุดผู้บาดเจ็บจากเหตุเพลิงไหม้บ่อนปอยเปตเข้ารับการรักษาในจังหวัดสระแก้ว 34 ราย เป็นคนไทยทั้งหมด ต้องส่งรักษาต่อนอกจังหวัด 8 ราย ส่วนใหญ่มีอาการบาดเจ็บจากไฟไหม้ สําลักควัน กระดูกแตกหัก มีผู้เสียชีวิต 1 ราย จากการตกจากที่สูง กําชับดูแลรักษาเต็มที่ทั้งคนไทยและต่างชาติตามหลักมนุษยธรรม พร้อมให้เตรียมทีมนิติเวชช่วยพิสูจน์อัตลักษณ์บุคคล
วันนี้ (29 ธันวาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงกรณีเหตุเพลิงไหม้บ่อนคาสิโนฝั่งปอยเปต ประเทศกัมพูชา ว่า ต้องขอแสดงความเสียใจกับเหตุการณ์ความสูญเสียที่เกิดขึ้น โดยสถานที่ที่เกิดเหตุมีคนไทยจํานวนหนึ่งทํางานเป็นพนักงานด้วย ได้ทราบจากนพ.โอภาส การย์กวินพงศ์ ปลัดกระทรวงสาธารณสุข ที่อยู่ระหว่างปฏิบัติราชการใน จ.ปราจีนบุรี ว่ามอบหมายผู้ตรวจราชการกระทรวงสาธารณสุข เขตสุขภาพที่ 6 ดูแลสั่งการ และให้สาธารณสุขนิเทศก์ เขตสุขภาพที่ 6 ลงไปประสานงานในพื้นที่ จ.สระแก้ว แล้ว โดยมีกองสาธารณสุขฉุกเฉิน จากส่วนกลาง ติดตามเหตุการณ์และประสานความช่วยเหลือ
สําหรับเหตุการณ์ดังกล่าว ได้รับรายงานข้อมูลล่าสุดเมื่อเวลา 12.30 น. ว่า มีผู้ประสบภัยจํานวน 108 ราย รับไว้รักษาในโรงพยาบาลในจังหวัดสระแก้วทั้งหมด 34 ราย ในจํานวนนี้ต้องส่งต่อรักษานอกจังหวัด 8 ราย และเสียชีวิต 1 ราย ได้แก่ 1.รพ.สมเด็จพระยุพราชสระแก้ว 9 ราย อาการสีแดง ส่งรักษาต่อ 4 ราย ไปยังรพ.พระปกเกล้า จ.จันทบุรี 2 ราย และ รพ.พุทธโสธร จ.ฉะเชิงเทรา 2 ราย 2.รพ.วัฒนานคร 6 ราย อาการสีแดง 2 ราย สีเหลือง 3 รายและเสียชีวิต 1 ราย จากการตกจากตึกสูง 12 ชั้น 3.รพ.อรัญญประเทศ 8 ราย อาการสีแดง5 ราย สีเหลือง 2 ราย และสีเขียว 1 ราย ส่งรักษาต่อ 4 รายไปยัง รพ.เจ้าพระยาอภัยภูเบศร จ.ปราจีนบุรี 4.รพ.โคกสูง5 ราย อาการสีเหลืองและ 5.รพ.เกษมราษฎร์ อรัญประเทศ 6 ราย อาการสีเขียว ส่วน รพ.ค่ายสุรสิงหนาท ซึ่งเดิมรับผู้บาดเจ็บ 10 ราย ได้ส่งต่อไปยัง รพ.สมเด็จพระยุพราชสระแก้ว 7 ราย และจําหน่ายกลับบ้านแล้ว 3 ราย จึงไม่มีผู้ป่วยเข้ารับการรักษา
“ลักษณะอาการของผู้บาดเจ็บมีทั้งระดับเล็กน้อยจนถึงสาหัส ส่วนใหญ่เป็นบาดแผลจากไฟไหม้ มีอาการสําลักควัน แสบจมูก หายใจไม่ออก กระดูกแตกหักจากการตกจากที่สูง บางรายต้องใส่ท่อช่วยหายใจ ได้กําชับให้การดูแลรักษาพยาบาลอย่างเต็มที่ ไม่ว่าจะเป็นคนไทยหรือคนต่างชาติตามหลักมนุษยธรรม พร้อมกําชับให้เขตสุขภาพที่ 6 จัดเตรียมทีมนิติเวช อุปกรณ์เครื่องมือ สถานที่ที่คาดว่าจะใช้ในการพิสูจน์อัตลักษณ์บุคคลไว้ด้วย” นายอนุทินกล่าว
*********************************** 29 ธันวาคม 2565
รัฐบาลไทย-ข่าวทำเนียบรัฐบาล-กรมเจ้าท่า เผยปีใหม่ 2566 นี้ อุบัติเหตุทางน้ำต้องเป็นศูนย์
วันพฤหัสบดีที่ 29 ธันวาคม 2565
กรมเจ้าท่า เผยปีใหม่ 2566 นี้ อุบัติเหตุทางน้ําต้องเป็นศูนย์
...
กรมเจ้าท่า เผย ปีใหม่ 2566 นี้ อุบัติเหตุทางน้ําต้องเป็นศูนย์
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า มอบหมายให้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย กํากับ ดูแล ความปลอดภัยทางน้ําช่วงเทศกาลปีใหม่ 2566 ตามแผนปฏิบัติการและยกระดับความปลอดภัยทางน้ํา ในช่วงเวลาส่งท้ายปีเก่า ต้อนรับปีใหม่ 2566 และเป็นการตอบรับการเปิดประเทศเพื่อการท่องเที่ยวอีกครั้ง โดยมอบนโยบายและแนวทางการปฏิบัติงานให้แก่เจ้าหน้าที่ ได้แก่ ประชาชนและนักท่องเที่ยวต้องสวมใส่เสื้อชูชีพทุกคนก่อนปล่อยเรือออกจากฝั่งเรือห้ามบรรทุกผู้โดยสารเกินกว่าที่กําหนดผู้ควบคุมเรือต้องติดตามข่าวสาร และตรวจสอบสภาพภูมิอากาศจากกรมอุตุนิยมวิทยาอย่างต่อเนื่องและปฏิบัติตามประกาศกรมเจ้าท่า ที่ 243/2564 ในการกําหนดขนาดเรือห้ามเรือออกจากฝั่งโดยเคร่งครัด ผู้ควบคุมเรือ ผู้ควบคุมเครื่องจักรต้องมีใบประกาศนียบัตร และไม่หมดอายุและให้ปฏิบัติงานในเรือครบถ้วนตามที่ใบอนุญาตกําหนด ในการนี้หากตรวจพบว่ากระทําความผิดหรือไม่เป็นไปตามที่ใบอนุญาตกําหนด จะต้องดําเนินคดีขั้นสูงสุดตามที่กฎหมายกําหนด
นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) กล่าวเพิ่มเติมว่า ได้สั่งการให้สํานักความปลอดภัยและสิ่งแวดล้อมทางน้ํา สํานักงานเจ้าท่าภูมิภาคและสาขาทั่วประเทศ บูรณาการผู้ประกอบการและเจ้าของเรือ จัดให้มีเจ้าหน้าที่ให้บริการการประชาสัมพันธ์การปฏิบัติตนตามมาตรการด้านความปลอดภัยขณะโดยสารเรือ และให้จัดเจ้าหน้าที่ให้เพียงพอในการให้บริการทุกครั้ง การบริหารจัดการคนโดยสารก่อนลงเรือและการให้บริการแก่นักท่องเที่ยว และคนพิการให้เป็นไปตามระบบมาตรฐานเพื่อให้เกิดความสะดวกและปลอดภัยเป็นไปตามมาตรการความปลอดภัยทางน้ํา ของกรมเจ้าท่า กระทรวงคมนาคมอย่างเคร่งครัด พร้อมเน้นย้ํา !! หากพบเห็นความไม่ปลอดภัยทางน้ํา เจ้าหน้าที่กรมเจ้าท่า พร้อมให้บริการรับเรื่องราวตลอด 24 ชั่วโมง ผ่านสายด่วนกรมเจ้าท่า 1199
รัฐบาลไทย-ข่าวทำเนียบรัฐบาล-ปลัด สธ. เผย รพ.ในสระแก้วให้การรักษาผู้บาดเจ็บเหตุเพลิงไหม้บ่อนปอยเปต 32 ราย
วันพฤหัสบดีที่ 29 ธันวาคม 2565
ปลัด สธ. เผย รพ.ในสระแก้วให้การรักษาผู้บาดเจ็บเหตุเพลิงไหม้บ่อนปอยเปต 32 ราย
ปลัดกระทรวงสาธารณสุข เผย ได้รับการประสานดูแลผู้บาดเจ็บจากเหตุเพลิงไหม้บ่อนคาสิโน แกรนด์ไดมอน ปอยเปต กัมพูชา ส่งต่อรักษาโรงพยาบาลในจังหวัดสระแก้ว 32 ราย เป็นผู้ป่วยอาการสีแดง 13 ราย สีเหลือง 3 ราย และสีเขียว 16 ราย กําชับโรงพยาบาลในจังหวัดเตรียมพร้อม
ปลัดกระทรวงสาธารณสุข เผย ได้รับการประสานดูแลผู้บาดเจ็บจากเหตุเพลิงไหม้บ่อนคาสิโน แกรนด์ไดมอน ปอยเปต กัมพูชา ส่งต่อรักษาโรงพยาบาลในจังหวัดสระแก้ว 32 ราย เป็นผู้ป่วยอาการสีแดง 13 ราย สีเหลือง 3 ราย และสีเขียว 16 ราย กําชับโรงพยาบาลในจังหวัดเตรียมพร้อมดูแลเต็มที่ และให้โรงพยาบาลจังหวัดใกล้เคียงเตรียมให้การสนับสนุน พร้อมประสานเครือข่ายหน่วยดูแลผู้ป่วยไฟไหม้น้ําร้อนลวก สํารองเตียงว่างรองรับหากมีผู้บาดเจ็บรุนแรงอีก 16 เตียง
วันนี้ (29 ธันวาคม 2565) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีเหตุเพลิงไหม้ที่คาสิโน แกรนด์ไดมอน ปอยเปต กัมพูชา เมื่อช่วงเวลา 00.58 น. วันที่ 29 ธันวาคม ทําให้มีผู้ได้รับบาดเจ็บจํานวนมาก โดยมีการส่งผู้บาดเจ็บเข้ามารับการรักษาในจังหวัดสระแก้ว ประเทศไทย ว่า ได้รับรายงานเหตุการณ์ดังกล่าวจาก นพ.ประภาส ผูกดวง นายแพทย์สาธารณสุขจังหวัดสระแก้ว แล้ว โดยข้อมูลเมื่อเวลา 08.20 น. ได้รับการประสานให้ดูแลรักษาผู้บาดเจ็บจํานวน 32 ราย แบ่งเป็น ผู้ป่วยสีแดง 13 ราย สีเหลือง 3 รายและสีเขียว 16 ราย นําส่งรักษาโรงพยาบาลต่างๆ ในจังหวัดสระแก้ว ดังนี้
โรงพยาบาลค่ายสุรสิงหนาท ผู้ป่วยสีแดง 6 ราย ใส่ท่อช่วยหายใจ ส่งต่อโรงพยาบาลสมเด็จพระยุพราชสระแก้ว สีเขียว 3 ราย, โรงพยาบาลอรัญประเทศ ผู้ป่วยสีแดง 5 ราย และสีเหลือง 2 ราย, โรงพยาบาลวัฒนานคร ผู้ป่วยสีแดง 2 ราย ส่งต่อโรงพยาบาลสมเด็จพระยุพราชสระแก้ว และสีเขียว 2 ราย, โรงพยาบาลโคกสูง ผู้ป่วยสีเหลือง 1 ราย และสีเขียว 8 ราย และโรงพยาบาลเกษมราษฎร์ อรัญประเทศ ผู้ป่วยเขียว 3 ราย และมีผู้เสียชีวิต 1 ราย (คนไทย)
นพ.โอภาสกล่าวต่อว่า ทีมบุคลากรทางการแพทย์ได้ให้การดูแลรักษาพยาบาลผู้บาดเจ็บอย่างเต็มที่ และได้กําชับโรงพยาบาลทุกแห่งในจังหวัดสระแก้วติดตามสถานการณ์เพื่อเตรียมพร้อมรับผู้ป่วย/ผู้บาดเจ็บจากเหตุการณ์ดังกล่าวแล้ว และให้โรงพยาบาลในจังหวัดใกล้เคียงเตรียมให้การสนับสนุนหากได้รับการร้องขอ พร้อมประสานหน่วยดูแลผู้ป่วยไฟไหม้น้ําร้อนลวกของโรงพยาบาลระยอง โรงพยาบาลชลบุรี โรงพยาบาลสรรพสิทธิประสงค์ โรงพยาบาลนพรัตน์ราชธานี โรงพยาบาลราชวิถี โรงพยาบาลมหาราช นครราชสีมา โรงพยาบาลรามาธิบดี โรงพยาบาลจุฬาลงกรณ์ และโรงพยาบาลวชิรพยาบาล สํารองเตียงว่างรองรับหากมีผู้บาดเจ็บรุนแรงอีก 16 เตียง
************************ 29 ธันวาคม 2565